জিরো পয়েন্ট রেলওয়ে স্টেশন
জিরো পয়েন্ট রেলওয়ে স্টেশন (উর্দু: زیرو پوائنٹ ریلوے اسٹیشن‎‎ , সিন্ধি: زيرو پوائنٽ ريلوي اسٽيشن) হচ্ছে হায়দরাবাদ–খোখরাপাড় শাখা রেলপথের পূর্বপ্রান্তের সর্বশেষ স্টেশন। এটি সিন্ধু প্রদেশের খোখরাপাড় থেকে ৮ কিমি (৫.০ মা) পূর্বে এবং পাকিস্তান-ভারত সীমান্তে অবস্থিত। স্টেশনটি ২০০৬ সালের ফেব্রুয়ারিতে নির্মিত হয়। মিরপুর খস-মুনাবাও ১,০০০ মিলিমিটার (৩ ফুট ৩ ৩⁄৮ ইঞ্চি) রেলপথকে সম্প্রসারণপূর্বক ১,৬৭৬ মিলিমিটার (৫ ফুট ৬ ইঞ্চি) রেলপথে উন্নীত করার সময় স্টেশনটি তৈরি করা হয়। স্টেশনটি অভিবাসনের জন্য এবং পাকিস্তান ও ভারতের মধ্যে থার এক্সপ্রেসে ভ্রমণকারী যাত্রীদের কাস্টমের জন্য ব্যবহৃত হয়।